Diari Oficial de la Generalitat Valenciana


Sumari del DOGV 7258, del 22-04-2014 (2014/3254)

Notificació de la sentència dictada en el procediment ordinari número 334/2012.
-------------------------------------------------------------------------------

### Dades del document

Número de DOGV
:   7258

Data del DOGV
:   22-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3254


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el procediment ordinari número 334/2012. [2014/3254]  
Procediment ordinari número 5 000334/2012-NI-A  
Demandant/recurrent: Col·legi Oficial d'Infermeria de València.  
Procuradora/lletrada: Dolores Jordá Albiñana.  
Demandat/recorregut: Conselleria de Justícia i Benestar Social.  
Procurador/lletrat: lletrat de la Generalitat Valenciana.  
Codemandat/da: -  
Procurador/a lletrat/da: -  
  
Carolina León Freijeiro, secretària de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Quinta, faig saber per mitjà del present edicte que en esta Secció s'ha dictat sentència en el recurs procediment ordinari 000334/2012, interposat per Col·legi Oficial d'Infermeria de València contra l'Orde número 8/2012, del 20 gener, dictada per la Conselleria de Justícia i Benestar Social, publicada en el Diari Oficial de la Comunitat Valenciana número 6728, de 6 de març de 2012, per la qual es regula el règim d'autorització i funcionament de centres de servicis socials de persones majors, la dispositiva de la qual, literalment, diu:  
  
  
«Sentència número 46/2014  
En el recurs contenciós administratiu número 334/2012, interposat pel Col·legi Oficial d'Infermeria de València, representat per la procuradora Dolores Jordá Albiñana i defés pel lletrat Juan Francisco Llorca Escribá.  
És Administració demandada la Generalitat Valenciana, representada i defesa per la lletrada d'este ens públic.  
Constituïx l'objecte del recurs una disposició general (norma). Es tracta de l'Orde 8/2012, de 20 de febrer, de la Conselleria de Justícia i Benestar Social, que modifica l'Orde de 4 de febrer de 2005, de la Conselleria de Benestar Social, en l'àmbit de: l'autorització i funcionament de centres de servicis socials especialitzats per a l'atenció de persones majors.  
La quantia es va fixar en indeterminada.  
El procediment ha seguit els tràmits de l'ordinari.  
Ha sigut magistrat ponent Fernando Nieto Martín, el qual expressa el parer de la sala.  
  
Dispositiva  
1. Estimar, de forma parcial, el recurs contenciós administratiu interposat pel Col·legi Oficial d'Infermeria de València contra una disposició general (norma). Es tracta de l'Orde 8/2012, de 20 de febrer, de la Conselleria de Justícia i Benestar Social, que modifica l'Orde de 4 de febrer de 2005, de la Conselleria de Benestar Social, en l'àmbit de l'autorització i funcionament de centres de servicis socials especialitzats per a l'atenció de persones majors.  
2. Establir la falta de conformitat a dret d'esta norma, únicament pel que fa a l'article 56 (servicis, centres d'atenció preventiva per a persones majors), que haurà de ser modificat a l'incloure, dins dels servicis potestatius que s'hi arrepleguen (?... podran disposar, entre altres, dels servicis següents?) el d'infermeria.  
La Conselleria de Justícia i Benestar Social disposa d'un termini de tres mesos per a complir esta sentència, termini que s'inicia a partir del dia en què haja sigut comunicada al representant processal de la Generalitat en les actuacions 334/2012. Dins d'este termini haurà de remetre un ofici a la Sala (Secció Quinta), al qual s'haurà d'adjuntar la deguda publicació del canvi en el Diari Oficial de la Comunitat Valenciana junt amb la publicació en este diari de la part dispositiva de la sentència de la sala.  
3. Ordenar la publicació de la part dispositiva d'esta sentència en el Diari Oficial de la Comunitat Valenciana, quan esta dispose del caràcter de ferma.  
4. No efectuar imposició de les costes processals produïdes en les actuacions a cap dels litigants.  
  
Contra la present sentència es pot preparar recurs de cassació, en este tribunal (per a la Sala Tercera del Tribunal Suprem), en el termini legal de 20 dies.  
Esta és la nostra sentència, de la qual quedarà testimoniança en les actuacions per a la seua notificació, que pronunciem, manem i firmem.»  
  
La publicació del present edicte servix de notificació a les persones que puguen tindre interés en la decisió.  
  
València, 9 d'abril de 2014.- La secretària judicial: Carolina León Freijeiro.